**Projektas**

**LAZDIJŲ RAJONO SAVIVALDYBĖS TARYBA**

1. **SPRENDIMAS**

**DĖL PRIEMOKOS NUSTATYMO LAZDIJŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJUI**

2018 m. liepos 19 d. Nr. 34-1420

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, Lietuvos Respublikos valstybės tarnybos įstatymo 26 straipsnio 1 dalies 1 punktu, 2 ir 3 dalimis, Lazdijų rajono savivaldybės taryba n u s p r e n d ž i a:

1. Nustatyti Jonui Stankevičiui, Lazdijų rajono savivaldybės administracijos direktoriaus pavaduotojui, 50 procentų pareiginės algos dydžio priemoką Lazdijų rajono savivaldybės tarybos įgaliojimų laikui už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės.

2. Nurodyti, kad šis sprendimas:

2.1. įsigalioja 2018 m. liepos 26 d.;

2.2. gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRIEMOKOS NUSTATYMO LAZDIJŲ RAJONO SAVIVALDYBĖS ADMINISTRACIJOS DIREKTORIAUS PAVADUOTOJUI“**

**PROJEKTO**

**AIŠKINAMASIS RAŠTAS**

2018-07-12

Lazdijų rajono savivaldybės tarybos sprendimo „Dėl priemokos nustatymo Lazdijų rajono savivaldybės administracijos direktoriaus pavaduotojui“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 9 punktu, Lietuvos Respublikos valstybės tarnybos įstatymo 26 straipsnio 1 dalies 1 punktu, 2 ir 3 dalimis.

Šio projekto tikslas – nustatyti priemoką už įprastą darbo krūvį viršijančią veiklą, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, Lazdijų rajono savivaldybės administracijos direktoriaus pavaduotojui.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Juridinio skyriaus vyriausioji specialistė Adelė Sukackienė.

Juridinio skyriaus vyr. specialistė Adelė Sukackienė